Lav et referat af nedenstående tekst:

Tekst:
Interessen for vandsport er stor hos nordjyderne, og i denne uges udgave af programmet ”Ud ad døren” får vært Malthe Birger Jensen selv lov at prøve kræfter med Stand Up Paddle (SUP) og kajak. Og det er lettere sagt end gjort må værten erkende, da han selv ryger i vandet en tur, på turen ud i Kridtgraven med board og paddle. Med til at hjælpe Malthe Birger Jensen i gang med de forskellige vandsportsgrene er Martin Funke, der har været SUP-instruktør i knap ti år. Også han har mærket, hvordan interessen for sport på vand er steget særligt det sidste år: - Det er en anderledes måde at bruge naturen på, og særligt i Nordjylland er det jo virkelig oplagt med så meget vand i form af hav, fjorde og åer, fortæller Martin Funke, der er ejer af Aalborg Outdoor. Programmet om vandsport er en del af serien ”Ud ad døren” , hvor vært Malthe Birger Jensen tager ud og undersøger forskellige udendørs aktiviteter, som man kan foretage sig i den nordjyske med venner og familie. ”Ud ad døren” har tidligere været i Uhrehøje Plantage for at sanke urter. Se det program nedenfor eller stream når du har tid med TV2 Nords app.

Referat:
Se eller gense den direkte sending fra Kridtgraven i Hasseris, hvor holdet bag ”Ud ad døren” er ude for at prøve både Stand Up Paddle og Kajak.